پنجاب مسلح بغاوت

بھارتی پنجاب میں سکھوں کی مسلح تحریک سنہ 70 کی دہائی میں شروع ہوئی جب کچھ سکھوں نے بشمول تحریک خالصتان مسلح بغاوت کا راستہ اختیار کیا۔ گو کہ اس تحریک کی وجوہات پیچیدہ ہیں تاہم 1947ء سے بھارت کی زیر اقتدار جماعت انڈین نیشنل کانگریس کا خطہ پنجاب، سکھ مت اور پنجابی زبان کے تئیں غلط رویہ اس مسلح تحریک کا بنیادی سبب بنا۔ پنجاب کے ایسے اسکولیں جو پنجابی بچوں کو ہندی زبان پڑھاتے ہیں، سکھ رہنماؤں اور بچوں کے والدین کی نگاہ میں مشکوک قرار پائے۔

اس ضمن میں پنجاب میں پنجابی صوبہ نامی عوامی تحریک چلائی گئی جس کا مقصد ہندی زبان کو ہٹا کر اس کی جگہ پنجابی زبان کو صوبہ پنجاب کی دفتری زبان قرار دینا تھا۔ 14 اپریل 1955ء میں حکومت نے اس پر پابندی عائد کی۔65 اس دوران میں سکھوں کو کڑی آزمائشوں سے گزرنا پڑا، ان کے پرامن مظاہروں اور بے گناہ زائرین پر لاٹھیاں برسائی گئیں، حوالہ زندان کیا گیا اور ان کی بہت سی عبادت گاہوں پر حملے بھی کیے گئے۔ پاک بھارت جنگ 1965ء کے بعد سنہ 1966ء پنجابی زبان کو پنجاب کی دفتری زبان قرار دیا گیا، نیز اس وقت پنجاب کو تقسیم کر کے ہماچل پردیش، ہریانہ اور پنجاب تین علاحدہ صوبے بنا دیے گئے۔

لیکن اس سے مسائل حل نہیں ہو سکے اور سکھوں نے آنندپور صاحب سفارش پیش کی۔ جس میں بہت سے مذہبی اور سیاسی مسائل اور مشکلات کا ذکر کیا گیا، ان میں ایک سفارش یہ تھی کہ بھارت کے تمام صوبوں میں سکھ مت کو بطور مذہب قبول کیا جائے۔ لیکن مرکزی حکومت نے اس سفارش کو نامنظور کر دیا۔ نتیجتاً سکھوں کے ایک مذہبی رہنما جرنیل سنگھ بنڈراںوالے سنہ 1982ء میں اکالی دل میں شامل ہوئے دھرم یدھ مورچے کا اعلان کیا، یہ ایک پرامن مورچا تھا جو آنندپور صاحب سفارش کو منظور کرانے کے لیے نکالا گیا۔ اس میں ہزاروں لوگ شامل ہوئے، کانگریس حکومت نے بزور اس مارچ کو روکنے کی کوشش کی اور حفاظتی دستوں نے ڈھائی مہینے میں تیس ہزار سے زائدافراد کو گرفتار کیا، جب کہ سینکڑوں افراد پولیس کی گولیوں کا نشانہ بن گئے۔ اس وقت بنڈراں والا نے کہا کہ اگر حکومت یوں ہی مسئلہ حل کرنا چاہتی ہے تو حالات مسلح تحریک تک ہی جائیں گے۔

6 جون 1984ء کو آپریشن بلیو سٹار کے وقت گولڈن ٹمپل امرتسر میں جو سکھوں کا ایک مقدس مقام ہے، بنڈراں والا کو ماردیا گیا۔ اور 31 اکتوبر 1984ء کو اندرا گاندھی کو ان کے سکھ محافظ ستونت سنگھ اور بینت سنگھ (قاتل) بینت سنگھ نے قتل کر دیا۔ ان دو حادثوں نے سکھ اور سکھ مخالف تشدد کو پھیلانے میں زبردست کردار ادا کیا، تشدد کی یہ فضا 1990ء کی دہائے کے آغاز تک برقرار رہی۔

مزید دیکھیے 
 1984ء کے سکھ مخالف فسادات
 آپریشن بلیو سٹار
 تحریک خالصتان
 1991 پنجاب قتل عام

حوالہ جات 

1980ء کی دہائی کے تنازعات
1990ء کی دہائی کے تنازعات
بھارت میں بغاوتیں
بھارتی پنجاب میں بغاوت
تاریخ بھارتی پنجاب (1947ء-تاحال)
تاریخ سکھ مت
خود مختار بھارت
سکھ دہشت گردی
دہشت گردی
بھارت میں مذہبی تشدد
اندرا گاندھی کا قتل
اندرا گاندھی انتظامیہ
بھارتی پنجاب میں دہشت گردی
بھارت میں 1984ء
بیسویں صدی کے تنازعات
تحریک خالصتان
نرسمہا راؤ انتظامیہ
سکھ سیاست
بھارت میں بیسویں صدی
1984ء میں ایشیا میں دہشت گرد واقعات
بھارت کی جنگیں
ویکی ڈیٹا سے مطابقت رکھنے والی مختصر تفصیل